Държавен вестник, бр. 94, 2002 г., стр. 44

С Т Р .  44
Д Ъ Р Ж А В Е Н   В Е С Т Н И К
Б Р О Й  94
МИНИСТЕРСТВО
НА ВЪТРЕШНИТЕ РАБОТИ
СПОРАЗУМЕНИЕ
за сътрудничество между правителството на
Република България и Международния център
за разработване на миграционната политика
(Утвърдено с Решение № 688 от 21 декември
1998 г. на Министерския съвет. В сила от
25 юни 1998 г.)
Правителството на Република България и
Международният център за разработване на
миграционната политика, наричани по-нататък
“страни”,
Загрижени от необходимостта за предприема-
нето на по-нататъшни мерки по отношение на
миграцията, убежището и граничния контрол,
се споразумяха за следното:
Член 1
Целта на това споразумение е да подпомага
сътрудничеството между страните.
Това споразумение съдейства за разширява-
не обмена на информация по миграционни въп-
роси, хармонизирането на миграционната поли-
тика на Република България с тази на страните
от ЕС и укрепването на Будапещенския процес
за борба срещу неконтролираната миграция.
Член 2
Информационен обмен и други форми
на сътрудничество
Страните си предоставят периодично статис-
тически данни, отнасящи се до международна-
та миграция, убежището и граничния контрол,
както и документи, отнасящи се до законода-
телството в посочените по-горе области, и си
обменят информация за участие в съответни
курсове, срещи, семинари и конференции.
Страните си оказват съдействие при органи-
зирането и провеждането на съответни курсо-
ве, срещи, семинари и конференции.
При обмена на статистическа информация
страните спазват съответните законови разпо-
редби относно защитата на личните данни.
Член 3
Секретариат на Будапещенската група
Правителството на Република България
може да използва функциите на Международ-
ния център за разработване на миграционната
политика като секретариат на Будапещенската
група. Международният център за разработва-
не на миграционната политика по молба на
правителството на Република България подпо-
мага правителството на Република България в
подготовката на документи и срещи в контекс-
та на дейността на Будапещенската група.
Член 4
Компетентни органи за изпълнението
на това споразумение
За изпълнението на това споразумение ком-
петентните органи за правителството на Репуб-
лика България са Министерството на вътреш-
ните работи, Министерството на външните ра-
боти, Министерството на правосъдието и прав-
ната евроинтеграция, Националното бюро за
териториално убежище и бежанците и Нацио-
налната служба по заетостта.
За изпълнението на това споразумение ком-
петентният орган за Международния център за
разработване на миграционната политика е
самият Международен център за разработване
на миграционната политика.
Член 5
Общи и заключителни разпоредби
Това споразумение се сключва за неопреде-
лен срок.
Всяка от страните може временно да спре
действието на това споразумение с писмено
уведомление. Спирането влиза в сила от датата
на получаване на уведомлението или от друга
дата, посочена в него. Страните взаимно се
уведомяват за отменянето на основанията за
спирането на споразумението и възстановява-
нето на неговото действие.
Всяка от страните може да прекрати това
споразумение с писмено уведомление. Прек-
ратяването влиза в сила след период от 90
дни, който започва да тече от първия ден на
месеца, следващ месеца, през който другата
страна е получила писменото уведомление
за прекратяване.
Това споразумение може да бъде изменяно
и допълвано по взаимно съгласие на страните,
изразено в писмена форма.
Това споразумение влиза в сила в деня на
подписването му от страните.
Това споразумение е подписано във Виена
на 25 юни 1998 г. в два еднообразни екземпля-
ра, всеки един на български и английски език,
като и двата текста имат еднаква сила.
За правителството на
За Международния
Република България:
център за разработване на
Богомил Бонев,
 миграционната политика:
министър на
Йонас Видгрен,
вътрешните
директор на Между-
работи
народния център за
разработване на
миграционната политика
51634
СПОРАЗУМЕНИЕ
за сътрудничество между Министерството на
вътрешните работи на Република България и
Министерството на вътрешните работи и на-
ционалната сигурност на Република Армения
(Прието с Протокол № 56 от заседанието на
Министерския съвет на 17 декември 1998 г.
В сила от 20 август 1999 г.)
Министерството на вътрешните работи на
Република България и Министерството на вът-
решните работи и националната сигурност на
Република Армения, наричани по-нататък
“страни”,
на основата на Договора между Република
България и Република Армения за приятелски
отношения и сътрудничество от 10 април 1995 г.,